Tämä riippuu ihotyypistä, ihon tilanteesta ja toiveista. Jos ihossa ei ilmene erityisiä haasteita on hyvä käydä kasvohoidossa vähintään 4 kertaa vuodessa eri vuodenaikojen mukaan, jotta ihon kunto pysyy hyvänä. Medikaalisten kasvohoitojen yhteydessä määritämme kuitenkin konsultaation perusteella lopulta ihon tilanteeseen sopivan hoitomenetelmän tai -menetelmät sekä tarvittavan sarjahoidon pituuden. Käyttämällä säännöllisesti laadukkaita ihonhoitotuotteita saadaan ihon kunto pysymään hyvänä kasvohoitojen välissä. Tämä korostuu erityisesti medikaalisten kasvohoitojen yhteydessä, jossa pyritään huomioimaan ihon haasteisiin liittyvä hoito mahdollisimman kokonaisvaltaisesti myös kotona.